คือเรามีอะไรกับแฟนแล้วทีนี้ถุงยางขาดระหว่างทำกิจกรรมค่ะ แต่ไม่ได้แตกข้างใน ก็เลยรีบไปซื้อยาคุมกิน ประใาณ15-30นาทีที่รับประทานหลังจากทำกิจกรรมค่ะ เป็นยาคุมเมเปิ้ล กินเม็ดเดียว ตอนนี้ผ่านมา5วันแล้ว ไม่มีการตกไข่ออกมาค่ะ รู้สึกว่าวันนี้จะมีสีขาวๆออกมาเล็กน้อย อยากทราบว่าจะท้องไหมคะ เพราะกลัวว่าตอนที่ทำภาระกิจอยู่นั้นจะมีอสุจิไหลออกมาด้วยเพราะไม่รู้ว่าถุงยางฉีกขาด
สวัสดีค่ะ Aoการมีถุงยางอนามัยที่ฉีกขาดนั้น มีโอกาสทำให้ตั้งครรภ์ได้ จึงเป็นข้อบ่งชี้ในการใช้ยาคุมฉุกเฉินตามไปค่ะโดยการใช้ยาคุมฉุกเฉิน หากใช้อย่างถูกต้อง กล่าวคือใช้ภายใน 72 ชั่วโมงหลังมีเพศสัมพันธ์ กินครบและตรงเวลาตามข้างฉลากกำหนด จะช่วยลดโอกาสการตั้งครรภ์ลงไปได้ประมาณ 80-90%ดังนั้นโอกาสตั้งครรภ์จึงมีได้น้อย แนะนำการสังเกตรอบเดือน หรือซื้อชุดตรวจครรภ์ทางปัสสาวะมาตรวจเองอีกครั้ง ให้ผลบวกได้ 10-14 วันหลังปฏิสนธิ และครั้งต่อไปควรระวังการฉีกขาดของถุงยางอนามัยขณะมีเพศสัมพันธ์ ไม่ควรใช้ยาคุมฉุกเฉินบ่อยๆ เพราะมีผลข้างเคียงเรื่องเลือดออกผิดปกติหรือประจำเดือนมาคลาดเคลื่อนได้ อีกทั้งประสิทธิภาพด้อยกว่า